Document ID: 32000R1357

Uredba Komisije (ES) št. 1357/2000
z dne 27. junija 2000
o spremembi Uredbe (ES) št. 1251/96 o odpiranju in upravljanju tarifnih kvot v sektorju perutninskega mesa
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1095/96 z dne 18. junija 1996 o uporabi koncesij v skladu s Seznamom CXL, pripravljenem po zaključku pogajanj v okviru člena XXIV.6 GATT [1] in zlasti člena 1 Uredbe,
ob upoštevanju naslednjega:
(1) V okviru Svetovne trgovinske organizacije se je Skupnost obvezala, da bo odprla tarifne kvote za nekatere proizvode v sektorju perutninskega mesa; ker je treba določiti podrobna pravila za uporabo teh kvot od 1. julija 2000.
(2) Uredba Komisije (ES) št. 1251/96 [2], kakor je bila nazadnje spremenjena z Uredbo (ES) št. 1327/1999 [3], predvideva upravljanje teh kvot v obdobju od 1. julija 1999 do 30. junija 2000; ker je treba zagotoviti njihovo upravljanje od 1. julija 2000.
(3) Ukrepi, predvideni v tej uredbi, so v skladu z mnenjem Upravljalnega odbora za perutninsko meso in jajca -
SPREJELA NASLEDNJO UREDBO:
Člen 1
Uredba (ES) št. 1251/96 se spremeni:
1. Člen 1 se nadomesti:
"Člen 1
Uvozne tarifne kvote, naštete v Prilogi I, se odprejo letno za skupino proizvodov in pod pogoji, navedenimi v Prilogi."
2. Priloga I se nadomesti s Prilogo k tej uredbi.
Člen 2
Ta uredba začne veljati na dan objave v Uradnem listu Evropskih skupnosti.
Uporabljati se začne 1. julija 2000.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. junija 2000

Labels: 3
15
17